รายงานการประชุมสภาเทศบาลเมืองตากใบ
สมัยวิสามัญ สมัยที่ 1 ประจำปี ๒๕๖6 ครั้งที่ 1
วันอังคารที่ 19 ธันวาคม ๒๕๖6 เวลา ๐๙.๓๐ น.
ณ ห้องประชุมชลธารา สำนักงานเทศบาลเมืองตากใบ

ผู้มาประชุม

|  |  |  |  |  |
| --- | --- | --- | --- | --- |
| ลำดับ | ชื่อตัว - ชื่อสกุล | ตำแหน่ง | ลายมือชื่อ | หมายเหตุ |
| ๑ | นางสาวนูรลีนา ยูนุสวังษา | ประธานสภาเทศบาล | นูรลีนา ยูนุสวังษา |  |
| ๒ | นายดือราแม ตีมะซา | รองประธานสภาเทศบาล | ดือราแม ตีมะซา |  |
| ๓ | นายอาเฟนดี บินปูเต๊ะ | สมาชิกสภาเทศบาล | อาเฟนดี บินปูเต๊ะ |  |
| 4 | นายมะทรามี เจ๊ะเลาะ | สมาชิกสภาเทศบาล | มะทรามี เจ๊ะเลาะ |  |
| 5 | นายมูฮัมหมัดอิมรอนห์ ยะโก๊ะ | สมาชิกสภาเทศบาล | มูฮัมหมัดอิมรอนห์ ยะโก๊ะ |  |
| 6 | นายซะอูรี เจ๊ะบอสู | สมาชิกสภาเทศบาล | ซะอูรี เจ๊ะบอสู |  |
| 7 | นายสุริยา มามุ | สมาชิกสภาเทศบาล | สุริยา มามุ |  |
| 8 | นายกามารูเด็ง มูดอ | สมาชิกสภาเทศบาล | กามารูเด็ง มูดอ |  |
| 9 | นายมาอุเซ็ง มามะ | สมาชิกสภาเทศบาล | มาอุเซ็ง มามะ |  |
| ๑0 | นายมูหามัดสานีย์ อูเซ็ง | สมาชิกสภาเทศบาล | มูหามัดสานีย์ อูเซ็ง |  |
| ๑1 | นายมะราวี สะนิ | สมาชิกสภาเทศบาล | มะราวี สะนิ |  |
| ๑2 | นายนิอาซูวัน นิมะ | สมาชิกสภาเทศบาล | นิอาซูวัน นิมะ |  |
| ๑3 | นายเดนอัสรี อูเซ็ง | สมาชิกสภาเทศบาล | เดนอัสรี อูเซ็ง |  |
| ๑4 | นายอาลี อายาริฮา | สมาชิกสภาเทศบาล | อาลี อายาริฮา |  |
| ๑5 | นายอาสมัน ดาโอ๊ะ | สมาชิกสภาเทศบาล | อาสมัน ดาโอ๊ะ |  |
| 16 | นายอุสมัน ยะโก๊ะ | สมาชิกสภาเทศบาล | อุสมัน ยะโก๊ะ |  |
| 17 | นายอาเร๊ะ มาน๊ะ | สมาชิกสภาเทศบาล | อาเร๊ะ มาน๊ะ |  |
| 18 | นายจิรยุทธ เจะมุ | สมาชิกสภาเทศบาล | จิรยุทธ เจะมุ |   |
| 19 | นายคมน์อิชณน์ จันทร์ทอง | เลขานุการสภาเทศบาล | คมน์อิชณน์ จันทร์ทอง |  |

ผู้ร่วมประชุม

|  |  |  |  |  |
| --- | --- | --- | --- | --- |
|  ลำดับ | ชื่อตัว - ชื่อสกุล | ตำแหน่ง | ลายมือชื่อ | หมายเหตุ |
| ๑ | นายซันตารา นูซันตารา | นายกเทศมนตรี | ซันตารา นูซันตารา |  |
| ๒ | นายธีรวุฒิ แวยูโซ๊ะ | รองนายกเทศมนตรี | ธีรวุฒิ แวยูโซ๊ะ |  |
| ๓ | นายมะนาเซ มูดอ | รองนายกเทศมนตรี | มะนาเซ มูดอ |  |
| ๔ | นายสุทักษ์ ยายอ | เลขานุการนายกเทศมนตรี | สุทักษ์ ยายอ |  |
| ๕ | นายมาฮาเดร์ มะแซ | เลขานุการนายกเทศมนตรี | มาฮาเดร์ มะแซ |  |
| ๖ | นายมาฮามะ สะมะแอ | ที่ปรึกษานายกเทศมนตรี | มาฮามะ สะมะแอ |  |
| ๗ | นายภิบาล อันทานุวัฒน์ | ผู้อำนวยการกองช่าง | ภิบาล อันทานุวัฒน์ |  |
| 8 | นายสมประสงค์ วีระวัฒน์ | หัวหน้าสำนักปลัดเทศบาล | สมประสงค์ วีระวัฒน์ |  |
| 9 | นายมัลวาซี ศิริฮาซัน | ผู้อำนวยการกองสาธารณสุขฯ | มัลวาซี ศิริฮาซัน |  |
| 10 | นางปารวี สำเร | ผู้อำนวยการกองการศึกษา | ปารวี สำเร |  |
| 11 | นางสาวฟาริดา หลำเบ็ลส๊ะ | ผู้อำนวยการกองสวัสดิการสังคม | ฟาริดา หลำเบ็ลส๊ะ |  |
| 12 | นางสาวดรุณี ผลจันทร์ | เจ้าพนักงานธุรการชำนาญงาน | ดรุณี ผลจันทร์ |  |
| 13 | นางอรทัย รังเสาร์ | หัวหน้าบริหารงานทั่วไป | อรทัย รังเสาร์ |  |
| 14 | นางโนรริสละห์ สะโอง | ครู วิทยฐานะ ครูชำนาญการ | โนรริสละห์ สะโอง |  |
| 15 | นางซารีนิง เจ๊ะแว | หัวหน้าฝ่ายปกครอง | ซารีนิง เจ๊ะแว |  |
| 16 | นางมัลลิกา ชูรักษ์ | หัวหน้าฝ่ายส่งเสริมการศึกษา | มัลลิกา ชูรักษ์ |  |
| 17 | นายวสันต์ ดาตูมะดา | หัวหน้าฝ่ายบริหารการศึกษา | วสันต์ ดาตูมะดา |  |
| 18 | ว่าที่ร้อยตรีวินิจ เจตมหันต์ | หัวหน้าฝ่ายสังคมสงเคราะห์ | วินิจ เจตมหันต์ |  |
| 19 | นางสาวปิยนุช ชูเรือง | เจ้าพนักงานการเงินและบัญชี | ปิยนุช ชูเรือง |  |
| 20 | นายวสันต์ ขวัญสืบ | วิศวกรโยธาชำนาญการพิเศษ | วสันต์ ขวัญสืบ |  |

ผู้ร่วมประชุม(ต่อ)

|  |  |  |  |  |
| --- | --- | --- | --- | --- |
|  ลำดับ | ชื่อตัว - ชื่อสกุล | ตำแหน่ง | ลายมือชื่อ | หมายเหตุ |
| 21 | นางสาวกาญจนา รอฮิม | หัวหน้าฝ่ายอำนวยการ | กาญจนา รอฮิม |  |
| ๒2 | นายมาหะมะเซ็ง อูมา | เจ้าพนักงานธุรการชำนาญงาน | มาหะมะเซ็ง อูมา |  |
| 23 | นางนภาพร ภู่ผล | เจ้าพนักงานธุรการชำนาญงาน | นภาพร ภู่ผล |  |
| 24 | จ่าเอกวีระพงศ์ ทองคณารักษ์ | นักจัดการงานเทศกิจชำนาญการ | วีรพงศ์ ทองคณารักษ์ |  |
| 25 | นายบุสรอ เจ๊ะแซ | หน.ฝ่ายแผนงานและงบประมาณ | บุสรอ เจ๊ะแซ |  |

**ระเบียบวาระการประชุม**

**ระเบียบวาระที่ ๑** เรื่อง ที่ประธานแจ้งที่ประชุมทราบ

**ระเบียบวาระที่ ๒** เรื่อง รับรองรายงานการประชุมครั้งที่แล้ว

 รับรองรายงานการประชุมสภาเทศบาลเมืองตากใบ สมัยสามัญ สมัยที่ 4 ประจำปี

 พ.ศ.2566 ครั้งที่ 2 เมื่อวันที่ 27 กันยายน 2566

**ระเบียบวาระที่ 3** เรื่อง กระทู้ถาม

**ระเบียบวาระที่ 4** เรื่อง ที่คณะกรรมการที่สภาท้องถิ่นตั้งขึ้นพิจารณาเสร็จแล้ว

**ระเบียบวาระที่ 5** เรื่อง ที่เสนอใหม่

5.1 ญัตติขอความเห็นชอบกู้เงินกองทุนส่งเสริมกิจการเทศบาล

5.2 ญัตติขออนุมัติโอนเงินงบประมาณรายจ่ายประจำปีงบประมาณ

 พ.ศ.2567 ไปตั้งจ่ายเป็นรายการใหม่

5.3 ญัตติขออนุมัติจ่ายขาดเงินสะสม เพื่อขอคืนเงินค่าภาษีที่ดินและสิ่งปลูกสร้าง

**ระเบียบวาระที่ 6** เรื่อง อื่นๆ (ถ้ามี)

 เมื่อถึงเวลาประชุม ๐๙.๓๐ น. ถือปฏิบัติตามข้อ ๒๕ ของระเบียบกระทรวงมหาดไทยว่าด้วย
ข้อบังคับการประชุมสภาท้องถิ่นพ.ศ. ๒๕๔๗ แก้ไขเพิ่มเติมถึงฉบับที่ 3 พ.ศ.๒๕65 นายคมน์อิชณน์ จันทร์ทอง
เลขานุการสภาเทศบาลเมืองตากใบเชิญผู้มาประชุมและผู้เข้าร่วมประชุมเข้าห้องประชุม โดยมีนางสาวนูรลีนา
ยูนุสวังษา ประธานสภาเทศบาลเมืองตากใบทำหน้าที่ประธานในที่ประชุม

นายคมน์อิชณน์ จันทร์ทอง เรียนท่านประธานสภาเทศบาลเมืองตากใบ ก่อนเข้าระเบียบวาระการ

(เลขานุการสภาเทศบาล) ประชุม ผมขออนุญาตอ่านประกาศจังหวัดนราธิวาส เรื่องเรียกประชุมสภาเทศบาลเมืองตากใบ สมัยวิสามัญ สมัยที่ 1 ประจำปี พ.ศ. 2566 ด้วยเทศบาลเมืองตากใบ อำเภอตากใบ จังหวัดนราธิวาส มีความประสงค์ขอเปิดประชุมสภาเทศบาลเมืองตากใบ สมัยวิสามัญ สมัยที่ 1 ประจำปี พ.ศ. 2566 เพื่อขอความเห็นชอบญัตติขอกู้เงินทุนส่งเสริมกิจการเทศบาลและขออนุมัติโอนเงินงบประมาณรายจ่ายประจำปีงบประมาณ พ.ศ.2567 ไปตั้งจ่ายเป็นรายการใหม่ และพิจารณาเรื่องอื่นๆ ที่อยู่ในอำนาจหน้าที่ของสภาเทศบาลเมืองตากใบ

จังหวัดนราธิวาสพิจารณาแล้วเห็นว่า การที่เทศบาลเมืองตากใบมีหตุผลความจำเป็นในการขอความเห็นชอบญัตติขอกู้เงินทุนส่งเสริมกิจการเทศบาลและขออนุมัติโอนเงินงบประมาณรายจ่ายประจำปีงบประมาณ พ.ศ.2567 ไปตั้งจ่ายเป็นรายการใหม่ และพิจารณาเรื่องอื่นๆ ที่อยู่ในอำนาจหน้าที่ของสภาเทศบาลเมืองตากใบ ดังนั้น อาศัยอำนาจตามความในมาตรา 26 แห่งพระราชบัญญัติเทศบาล พ.ศ.2496 แก้ไขเพิ่มเติมถึง (ฉบับที่ 14) พ.ศ.2562 ผู้ว่าราชการจังหวัดนราธิวาสจึงเรียกประชุมสภาเทศบาลเมืองตากใบ สมัยวิสามัญ สมัยที่ 1 ประจำปี พ.ศ.2566 ระหว่างวันที่ 6 ธันวาคม 2566 ถึงวันที่ 20 ธันวาคม 2566 มีกำหนด 15 วัน จึงประกาศมาเพื่อทราบโดยทั่วกัน ประกาศ ณ วันที่ 27 พฤศจิกายน พ.ศ.2566 นายปรีชา นวลน้อย รองผู้ว่าราชการจังหวัดนราธิวาส รักษาราชการแทน ผู้ว่าราชการจังหวัดนราธิวาส

 ทั้งนี้ ประธานสภาเทศบาลได้นัดประชุมสภาเทศบาลเมืองตากใบ

 สมัยวิสามัญ สมัยที่ 1 ประจำปี 2566 ครั้งที่ 1 ในวันอังคารที่ 19 ธันวาคม 2566 เวลา 09.30 น. ณ ห้องประชุมชลธารา สำนักงานเทศบาลเมืองตากใบ

 บัดนี้ สมาชิกสภาเทศบาลเมืองตากใบได้มาลงชื่อและเข้าร่วมประชุมครบองค์ประชุมแล้ว จึงขอเชิญท่านประธานสภาเทศบาลเมืองตากใบเปิดการประชุมและดำเนินการประชุมตามระเบียบวาระการประชุมครับ

นางสาวนูรลีนา ยูนุสวังษา ขอเปิดประชุมสภาเทศบาลเมืองตากใบ สมัยวิสามัญ สมัยที่ 1 ประจำปี

(ประธานสภาเทศบาล) 2566 ครั้งที่ 1 ตามระเบียบวาระการประชุม ดังนี้

**ระเบียบวาระที่ 1** **เรื่อง ที่ประธานแจ้งที่ประชุมทราบ**

นางสาวนูรลีนา ยูนุสวังษา ในระเบียบวาระนี้มีเรื่องแจ้งให้ท่านสมาชิกสภาเทศบาลทราบค่ะ

(ประธานสภาเทศบาล) 1. ทางเทศบาลมีข้าราชการใหม่มาทำงานที่เทศบาลเมืองตากใบ จำนวน 2 ท่านค่ะ

(1) นายสุริยา บูรณกสิกรกุล ตำแหน่ง ผู้อำนวยการกองคลังเทศบาลเมืองปู่เจ้าสมิงพราย อำเภอพระประแดง จังหวัดสมุทรปราการ โอน(ย้าย) มาดำรงตำแหน่ง ผู้อำนวยการกองคลัง เทศบาลเมืองตากใบ เมื่อวันที่ 1 พฤศจิกายน 2566

(2) นางสาวดรุณี ผลจันทร์ ตำแหน่ง เจ้าพนักงานธุรการ ชำนาญการ อบต.กาวะ อ.สุไหงปาดี จ.นราธิวาส โอน(ย้าย)มาดำรงตำแหน่ง เจ้าพนักงานธุรการชำนาญการ กองการเจ้าหน้าที่ เทศบาลเมืองตากใบ เมื่อวันที่ 1 พฤศจิกายน 2566

 2. เทศบาลเมืองตากใบ มีพนักงานเทศบาลโอน(ย้าย) จำนวน 4 ราย คือ

(1) นายคมอิชณน์ จันทร์ทอง ตำแหน่ง ปลัดเทศบาลเมือง ตากใบ โอน(ย้าย) ไปดำรงตำแหน่งปลัดเทศบาล เทศบาลเมืองสะเดา อำเภอสะเดา จังหวัดสงขลา ในวันที่ 8 มกราคม 2567

(2) นางสาวคอซียาตี เจ๊ะมุ ตำแหน่ง หัวหน้าฝ่ายบริหารงานสาธารณสุข กองสาธารณสุขและสิ่งแวดล้อม เทศบาลเมืองตากใบ โอน(ย้าย) ไปดำรงตำแหน่งหัวหน้าฝ่ายบริการสาธารณสุข กองสาธารณสุขและสิ่งแวดล้อม เทศบาลเมืองนราธิวาส อำเภอเมือง จังหวัดนราธิวาส ในวันที่ 3 มกราคม 2567

(3) นางสาวปิยนุช ชูเรือง ตำแหน่ง เจ้าพนักงานการเงินและบัญชีปฏิบัติงาน กองคลัง เทศบาลเมืองตากใบ โอน(ย้าย) ไปดำรงตำแหน่ง เจ้าพนักงานการเงินและบัญชีปฏิบัติงาน หน่วยตรวจสอบภายใน องค์การบริหารส่วนจังหวัดพัทลุง อำเภอเมือง จังหวัดพัทลุง ในวันที่ 8 มกราคม 2567

(4) นางสาวโนรริสละห์ สะโอง ตำแหน่ง ครู วิทยฐานะ ครูชำนาญการ กองการศึกษา เทศบาลเมืองตากใบ โอน(ย้าย) ไปดำรงตำแหน่ง ครู วิทยฐานะครูชำนาญการ กองการศึกษา เทศบาลเมืองนราธิวาส อำเภอเมือง จังหวัดนราธิวาส ในวันที่ 1 กุมภาพันธ์ 2567

3. กิจกรรมวันขึ้นปีใหม่ 2567 วันพุธที่ 27 ธันวาคม 2566 ณ ห้องประชุมตาบา รายละเอียดของขวัญตามมติที่ประชุม

- ทีมบริหาร/ปลัด/รองปลัด/ผอ.กอง/ ไม่ต่ำกว่า 1,000 บาท

1 ชิ้น และพิเศษ 1 ชิ้น

 - สมาชิกสภา/หน.ฝ่าย/ข้าราชการ ไม่ต่ำกว่า 500 บาท

 - ลูกจ้างประจำ/พนักงานจ้าง ไม่ต่ำกว่า 300 บาท

 - ลูกจ้างโครงการจ้างเหมา ไม่ต่ำกว่า 200 บาท

นายซันตารา นูซันตารา เรียนท่านประธานสภาเทศบาล สมาชิกสภาเทศบาลผู้ทรงเกียรติทุกท่าน

(นายกเทศมนตรี) ขอแสดงความยินดีกับข้าราชการที่ย้ายมาใหม่และยินดีต้อนรับทุกท่านที่ได้ย้ายมาอยู่เทศบาลเมืองตากใบด้วยกันครับ สำหรับท่านที่จะย้ายไปดำรงตำแหน่งที่อื่น ก็รู้สึกเสียดาย แต่ละคนก็มีเหตุผลความจำเป็นครับ

**ระเบียบวาระที่ ๒** **เรื่อง รับรองรายงานการประชุมครั้งที่แล้ว**

นางสาวนูรลีนา ยูนุสวังษา ขอให้ที่ประชุมได้ตรวจรายงานการประชุมที่ได้ส่งให้แล้ว หากมีข้อความ

(ประธานสภาเทศบาล) หรือถ้อยคำใดไม่ถูกต้อง และประสงค์จะแก้ไข ก็ขอให้แจ้งต่อที่ประชุมนะคะ

ที่ประชุม ที่ประชุมได้ตรวจรายงานการประชุมโดยละเอียดถี่ถ้วนแล้ว เห็นว่าถูกต้องจึงได้รับรองรายงานการประชุมสภาเทศบาลเมืองตากใบ สมัยสามัญ สมัยที่ 4 ประจำปี 2566 ครั้งที่ 2 ตามที่เสนอ

**ระเบียบวาระที่ 3** **เรื่อง กระทู้ถาม**

 - ไม่มี -

**ระเบียบวาระที่ 4** **เรื่อง ที่คณะกรรมการที่สภาท้องถิ่นตั้งขึ้นพิจารณาเสร็จแล้ว**

 - ไม่มี –

**ระเบียบวาระที่ 5** **เรื่อง ที่เสนอใหม่**

**5.1 ญัตติ****ขอความเห็นชอบกู้เงินกองทุนส่งเสริมกิจการเทศบาล**

นางสาวนูรลีนา ยูนุสวังษา ขอเชิญเลขานุการเทศบาลค่ะ

(ประธานสภาเทศบาล)

นายคมน์อิชณน์ จันทร์ทอง เรียนท่านประธานสภาเทศบาล สมาชิกสภาเทศบาลผู้ทรงเกียรติ

(เลขานุการสภาเทศบาล) ผู้อำนวยการกองทุกอง หัวหน้าฝ่ายและผู้เข้าร่วมประชุมทุกท่านครับ ด้วยเทศบาลมีความประสงค์ขอกู้เงินกองทุนส่งเสริมกิจการเทศบาลเพื่อนำมาใช้ในการพัฒนาด้านโครงสร้างพื้นฐานและให้เด็กในศูนย์พัฒนาเด็กเล็กได้มีโอกาสพัฒนาร่างกายและทักษะจากเครื่องเล่นกลางแจ้ง แต่งบประมาณของเทศบาลมีไม่เพียงพอ จึงจำเป็นต้องขอความเห็นชอบจากสภาเทศบาลในการกู้เงินกองทุนดังกล่าว ตามโครงการต่างๆ ดังนี้

 สำนักปลัดเทศบาล

 1. โครงการจัดซื้อรถโดยสารขนาด 12 ที่นั่ง (ดีเซล)

จำนวน 1,358,000 บาท

 2. โครงการรักษาความปลอดภัยด้วยระบบกล้องโทรทัศน์วงจรปิด

จำนวน 1,743,060 บาท

3. โครงการให้บริการประชาชนด้านการทะเบียนราษฎร (งานทะเบียน) จำนวน 2,000,000 บาท

 รวมเป็นเงิน 5,101,060 บาท

กองการศึกษา

 1. โครงการจัดซื้อเครื่องเล่นสนาม จำนวน 1,320,000 บาท

 รวมเป็นเงิน 1,320,000 บาท

กองช่าง

1. โครงการปรับปรุงภูมิทัศน์แหล่งท่องเที่ยวบริเวณตลาดเจ๊ะเห

๑.๑ โครงการปรับปรุงบริเวณสะพานคอย ๑๐๐ ปี

จำนวน ๒,๑๐๐,๐๐๐ บาท

๑.๒ โครงการปรับปรุงซ่อมแซมสวนสาธารณะทักษิณารักษ์

จำนวน ๗๐๙,๔๐๐ บาท

1. โครงการปรับปรุงซ่อมแซมตลาดรวมสินค้าผลิตภัณฑ์สินค้าพื้นเมือง

จำนวน ๑,๔๙๐,๐๐๐ บาท

3. โครงการปรับปรุงภูมิทัศน์ถนนทางหลวง ๔๓๒๗

3.1 โครงการปรับปรุงภูมิทัศน์บริเวณริมถนนทางหลวง๔๓๒๗

และถนนเมืองตากใบ จำนวน ๔๗๐,๘๐๐ บาท

3.2 โครงการติดตั้งซุ้มเฉลิมพระเกียรติบริเวณสามแยกสุไหงโก-

จำนวน ๒๙๙,๖๐๐ บาท

4. โครงการปรับปรุงภูมิทัศน์บริเวณท่าเทียบเรือรัชดาภิเษก

4.๑ โครงการก่อสร้างที่พักผู้โดยสาร บริเวณบริเวณด่านชายแดน

จำนวน ๑๐๐,๐๐๐ บาท

4.๒ โครงการจัดซื้อศาลาที่พักบริเวณท่าเทียบเรือรัชดาภิเษก

จำนวน ๔๘๑,๕๐๐ บาท

4.๓ โครงการปรับปรุงภูมิทัศน์ข้างมัสยิดกาแลตาบา

จำนวน ๙๐๐,๐๐๐ บาท

5. โครงการปรับปรุงผิวจราจรลาดยางแอสฟัลท์ติกคอนกรีต

บริเวณถนนท่าเทียบเรือ จำนวน ๓,๒๙๖,๐๐๐ บาท

6. โครงการปรับปรุงลานจำหน่ายสินค้าบริเวณหน้าตลาดการค้าชายแดน

 จำนวน ๑,๒๖๖,๐๘๘ บาท

7. โครงการปรับปรุงถนนและคูระบายน้ำ ซอยหมอรงค์

 จำนวน ๑,๙๘๗,๐๐๐ บาท

8. โครงการจัดซื้อรถตักดินหน้าขุดหลัง (JCB) ชนิดขับเคลื่อน ๔ ล้อ

 จำนวน ๓,๕๒๐,๐๐๐ บาท

 รวมเป็นเงิน 16,620,388 บาท

กองสาธารณสุขและสิ่งแวดล้อม

1. โครงการจัดซื้อเครื่องออกกำลังกายภายในร่ม (ฟิตเนส) ติดตั้งที่ตลาดสินค้าผลิตภัณฑ์พื้นเมือง จำนวน 3,490,000 บาท

2. โครงการจัดซื้อรถบรรทุก (ดีเซล) แบบดับเบิ้ลแค็บ จำนวน 850,000 บาท

 รวมเป็นเงิน 4,340,000 บาท

**รวมเป็นเงินทั้งสิ้น 27,381,448 บาท**

นางสาวนูรลีนา ยูนุสวังษา ขอเชิญท่านสมาชิกสภาเทศบาลอภิปรายค่ะ

(ประธานสภาเทศบาล)

นายซะอูรี เจ๊ะบอสู เรียนท่านประธานสภาที่เคารพ คณะผู้บริหาร สมาชิกสภา

(สมาชิกสภาเทศบาล) ผู้เข้าร่วมประชุมทุกท่านครับ เนื่องจากโครงการบางโครงการยังมีรายละเอียด ไม่ครบถ้วนชัดเจน ขอให้กองที่รับผิดชอบนำไปดำเนินการเพิ่มเติมรายละเอียดด้วยครับ

นางสาวนูรลีนา ยูนุสวังษา เพื่อให้การนำเสนอขอความเห็นชอบกู้เงินกองทุนส่งเสริมกิจการ

(ประธานสภาเทศบาล) เทศบาลเป็นไปอย่างชัดเจน ขอให้กองต่างๆ นำไปดำเนินการเพิ่มเติมรายละเอียดโครงการให้ครบถ้วน และนำเสนอเพื่อขอความเห็นชอบในคราวประชุมต่อไปค่ะ

**พักการประชุมในภาคเช้า เวลา 12.00 น.**

**เริ่มการประชุมในภาคบ่าย เวลา 13.45 น.**

 **5.2 ขออนุมัติโอนเงินงบประมาณรายจ่ายประจำปีงบประมาณ**

**พ.ศ.2567 ไปตั้งจ่ายเป็นรายการใหม่**

นางสาวนูรลีนา ยูนุสวังษา ขอเชิญท่านนายกเทศมนตรีค่ะ

(ประธานสภาเทศบาล)

นายซันตารา นูซันตารา เรียนท่านประธานสภาเทศบาล สมาชิกสภาเทศบาลผู้ทรงเกียรติทุกท่าน(นายกเทศมนตรี) ญัตติขออนุมัติโอนเงินงบประมาณรายจ่ายประจำปีงบประมาณ พ.ศ.2566

ไปตั้งจ่ายเป็นรายการใหม่ หลักการเพื่อขออนุมัติโอนเงินงบประมาณรายจ่ายประจำปีงบประมาณ พ.ศ.2567 ไปตั้งจ่ายเป็นรายการใหม่ ด้วยเทศบาลเมือง ตากใบ มีความประสงค์ขออนุมัติโอนเงินงบประมาณรายจ่ายประจำปีงบประมาณ พ.ศ.2566 ไปตั้งจ่ายเป็นรายการใหม่ของกองต่างๆ ดังนี้

1. สำนักปลัดเทศบาล

 เนื่องจากคอกกักกันสัตว์ของเทศบาลเมืองตากใบ ในส่วนของประตูและ

 ส่วนประกอบอื่นๆ ชำรุดเสียหายทำให้ไม่สามารถกักกันสัตว์ได้ จำเป็นต้อง

 ซ่อมแซมเพื่อให้สามารถใช้งานได้ตามปกติ ซึ่งสำนักปลัดเทศบาลไม่ได้ตั้ง

 งบประมาณเพื่อการนี้ไว้ จึงมีความจำเป็นต้องโอนเงินงบประมาณ ไปตั้งจ่าย

 เป็นรายการใหม่ ในแผนงานการรักษาความสงบภายใน งานเทศกิจ งบลงทุน

 หมวดค่าที่ดินและสิ่งก่อสร้าง ประเภทค่าปรับปรุงที่ดินและสิ่งก่อสร้าง โครงการ

 ปรับปรุงซ่อมแซมคอกสัตว์ เทศบาลเมืองตากใบ เป็นเงิน 80,000 บาท โดยโอนลด

 จาก แผนงานการรักษาความสงบภายใน งานป้องกันและบรรเทาสาธารณภัย

งบบุคลากร หมวดเงินเดือน (ฝ่ายประจำ) ประเภทค่าตอบแทนพนักงานจ้าง เป็นเงิน 80,000 บาท (ตั้งไว้ 3,057,400 บาท เบิกจ่ายไปแล้ว 472,960 บาท ขณะนี้คงเหลือ 2,584,440 บาท สำนักปลัดเทศบาล)

2. กองการศึกษา

กองการศึกษามีความประสงค์จะดำเนินการซ่อมแซมอาคารศูนย์กีฬาและนันทนาการ เทศบาลเมืองตากใบ ให้มีสภาพพร้อมใช้งาน ได้มาตรฐานรองรับการจัดการแข่งขันกีฬาในระดับต่างๆ และเกิดความปลอดภัยในการใช้งาน แต่เนื่องจากไม่ได้ตั้งงบประมาณไว้เพื่อการนี้ จึงขออนุมัติโอนเงินงบประมาณรายจ่ายประจำปีงบประมาณ พ.ศ.2567 ไปตั้งจ่ายเป็นรายการใหม่ ดังนี้

โอนไปตั้งจ่ายเป็นรายการใหม่ในแผนงานการศาสนา วัฒนธรรม และนันทนาการ งานกีฬาและนันทนาการ งบลงทุน หมวดค่าที่ดินและสิ่งก่อสร้าง ประเภท ค่าปรับปรุงที่ดินและสิ่งก่อสร้าง โครงการปรับปรุง ซ่อมแซมอาคารศูนย์กีฬาและนันทนาการ เทศบาลเมืองตากใบ เพื่อเป็นค่าใช้จ่ายในโครงการปรับปรุง ซ่อมแซมอาคารศูนย์กีฬาและนันทนาการ เทศบาลเมืองตากใบ จำนวน 77,000 บาท โอนลดจาก แผนงานการศาสนา วัฒนธรรม และนันทนาการ งานกีฬาและนันทนาการ งบดำเนินงาน หมวดค่าใช้สอย ประเภทรายจ่ายเกี่ยวเนื่องกับการปฏิบัติราชการ ที่ไม่เข้าลักษณะรายจ่าย งบรายจ่ายอื่นๆ โครงการจัดส่งนักกีฬาเข้าร่วมแข่งขันในรายการต่างๆ จำนวน 10,000 บาท (ตั้งไว้ 40,000 บาท คงเหลือก่อนโอน 40,000 บาท กองการศึกษา) และแผนงานการศาสนา วัฒนธรรม และนันทนาการ งานศาสนาวัฒนธรรมท้องถิ่น งบดำเนินงาน หมวดค่าใช้สอย ประเภทรายจ่ายเกี่ยวเนื่องกับการปฏิบัติราชการ ที่ไม่เข้าลักษณะรายจ่ายงบรายจ่ายอื่นๆ โครงการฝึกอบรมการอาบน้ำศพและจัดการศพ จำนวน 50,000 บาท (ตั้งไว้ 50,000 บาท คงเหลือก่อนโอน 50,000 บาท กองการศึกษา) และแผนงานการศาสนา วัฒนธรรม และนันทนาการ งานศาสนาวัฒนธรรมท้องถิ่น งบดำเนินงาน หมวดค่าใช้สอย ประเภทรายจ่ายเกี่ยวเนื่องกับการปฏิบัติราชการ ที่ไม่เข้าลักษณะรายจ่าย งบรายจ่ายอื่นๆ โครงการจัดงานประเพณีลากเรือพระ จำนวน 17,000 บาท (ตั้งไว้ 35,000 บาท งบประมาณก่อนโอน 17,130 บาท กองการศึกษา)

 ซึ่งตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ.2563 หมวด ๔ ข้อ 2๗ การโอนเงินงบประมาณรายจ่ายในงบลงทุน โดยการโอนเพิ่ม โอนลด ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น”

จึงเรียนมาเพื่อสภาเทศบาลเมืองตากใบพิจารณาอนุมัติต่อไป

นายมูฮัมหมัดอิมรอนห์ ยะโก๊ะ เรียนท่านประธานสภาที่เคารพ คณะผู้บริหาร สมาชิกสภาเทศบาล และ(สมาชิกสภาเทศบาล) ผู้เข้าร่วมประชุมทุกท่านครับ จากข้อ 5.2 ขออนุมัติโอนเงินงบประมาณรายจ่าย

ประจำปีงบประมาณ พ.ศ.2567 ไปตั้งจ่ายเป็นรายการใหม่ของกองการศึกษา

 ซ่อมแซมอาคารศูนย์กีฬาและนันทนาการ ขอเสนอแนะว่าให้เปลี่ยนจากหลังคา

เดิมเป็นหลังคาเมทัลชีท เพื่อความแข็งแรงและทนทานครับ

นางสาวนูรลีนา ยูนุสวังษา มีท่านสมาชิกท่านผู้ใดจะอภิปรายอีกหรือไม่ค่ะ หากไม่มี ขอมติจากที่

(ประธานสภาเทศบาล) ประชุมสภาเทศบาล ท่านใดอนุมัติให้โอนเงินงบประมาณรายจ่ายประจำปีงบประมาณ พ.ศ.2567 ไปตั้งจ่ายเป็นรายการใหม่ ตามที่ผู้บริหารเสนอ ขอให้ ยกมือค่ะ

มติที่ประชุม อนุมัติให้ให้โอนเงินงบประมาณรายจ่ายประจำปีงบประมาณ พ.ศ.2567 ไปตั้งจ่ายเป็นรายการใหม่ จำนวน 17 เสียง

 ไม่อนุมัติ - เสียง

 งดออกเสียง 1 เสียง

 **5.3 ญัตติ****ขออนุมัติจ่ายขาดเงินสะสม เพื่อขอคืนเงินค่าภาษีที่ดินและสิ่งปลูกสร้าง**

นางสาวนูรลีนา ยูนุสวังษา ขอเชิญท่านนายกเทศมนตรีค่ะ

(ประธานสภาเทศบาล)

นายซันตารา นูซันตารา เรียนท่านประธานสภาเทศบาล สมาชิกสภาเทศบาลผู้ทรงเกียรติทุกท่าน(นายกเทศมนตรี) ญัตติขออนุมัติจ่ายขาดเงินสะสม เพื่อขอคืนเงินค่าภาษีที่ดินและสิ่งปลูกสร้าง

หลักการเพื่อขออนุมัติจ่ายขาดเงินสะสม เพื่อขอคืนเงินค่าภาษีที่ดินและสิ่งปลูกสร้าง กองคลังขออนุมัติจ่ายขาดเงินสะสม เพื่อขอคืนเงินค่าภาษีที่ดินและสิ่งปลูกสร้าง ราย นายดุสิต ธัญญเกษตร ซึ่งเป็นลูกหนี้ภาษีที่ดินและสิ่งปลูกสร้างประจำปีงบประมาณ 2565 เนื่องจากตรวจพบว่า นายดุสิต ธัญญเกษตร ได้ชำระเงินค่าภาษีที่ดินและสิ่งปลูกสร้างซ้ำซ้อน โดย

 1. เมื่อวันที่ 6 ตุลาคม 2565 ได้รับชำระเงินนอกสถานที่ ตามใบเสร็จรับเงินเล่มที่ 1 เลขที่ 02 จำนวน 3,408.66 บาท เบี้ยปรับ 682 บาท เงินเพิ่มกรณีชำระเกินกำหนดเวลา 102.26 บาท รวมเป็นเงินทั้งสิ้น 4,192.92 บาท (ไม่ได้ตัดฐานผู้ชำระภาษี)

 2. เมื่อวันที่ 6 กันยายน 2566 ได้โอนเงินผ่านธนาคารกรุงไทย บัญชีเทศบาลเมืองตากใบ เลขที่ 922-6-00638-5 ตามใบเสร็จรับเงิน เลขที่ RCPT-00795/66 จำนวน 3,408.66 บาท เบี้ยปรับ 1,363.46 บาท เงินเพิ่มกรณีชำระเกินกำหนดเวลา 477.21 บาท รวมเป็นเงินทั้งสิ้น 5,249.33 บาท

 งานการเงินและบัญชีได้ตรวจสอบยอดลูกหนี้ภาษีที่ดินและสิ่งปลูกสร้าง ตามรายละเอียดลูกหนี้ กค.2 กับบัญชีแยกประเภท ปรากฏว่าได้ชำระภาษีซ้ำซ้อนจริงตามรายละเอียดข้างต้น

ตามระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ.2566 หมวด 9 การถอนคืนเงินรายรับและการจำหน่ายหนี้สูญ ข้อ 105 วิธีปฏิบัติในการถอนคืนเงินรายรับ ให้องค์กรปกครองส่วนท้องถิ่นปฏิบัติ ดังนี้

(1) ขอเงินคืนภายในปีงบประมาณที่รับเงิน เมื่อตรวจสอบแล้วเห็นว่าถูกต้อง ให้จ่ายคืนเงินรายรับดังกล่าว โดยต้องได้รับอนุมัติจากผู้บริหารท้องถิ่น

(2) ขอเงินคืนภายหลังจากปีงบประมาณที่รับเงินรายรับ เมื่อตรวจสอบแล้วเห็นว่าถูกต้องให้จ่ายขาดเงินสะสมได้โดยต้องได้รับอนุมัติจากสภาท้องถิ่น

นายมูฮัมหมัดอิมรอนห์ ยะโก๊ะ เรียนท่านประธานสภาที่เคารพ คณะผู้บริหาร สมาชิกสภาเทศบาล และ

(สมาชิกสภาเทศบาล) ผู้เข้าร่วมประชุมทุกท่านครับ เนื่องจากประชาชนทั่วไปไม่มีความรู้เกี่ยวกับการจ่ายภาษี จึงอยากให้เทศบาลช่วยประชาสัมพันธ์ให้กับประชาชนได้เข้าใจในการจ่ายภาษีที่ถูกต้องและชัดเจนด้วยครับ

นายอาเร๊ะ มาน๊ะ เรียนท่านประธานสภาที่เคารพ คณะผู้บริหาร สมาชิกสภาเทศบาล และ

(สมาชิกสภาเทศบาล) ผู้เข้าร่วมประชุมทุกท่านครับ ผมเห็นด้วยกับท่าน สท.มูฮัมหมัดอิมรอนห์ ยะโก๊ะ เรื่องการประชาสัมพันธ์เกี่ยวกับอัตราการจ่ายภาษีครับ

นายซันตารา นูซันตารา เรียนท่านประธานสภาเทศบาล สมาชิกสภาเทศบาลผู้ทรงเกียรติทุกท่าน(นายกเทศมนตรี) ผมเห็นด้วยเช่นกันครับ เพราะบางครั้งบ้านที่ไม่มีผู้อยู่อาศัยแต่ยังต้องจ่ายภาษี

ตามปกติ

นายธีรวุฒิ แวยูโซ๊ะ เรียนท่านประธานสภาเทศบาล สมาชิกสภาเทศบาลผู้ทรงเกียรติทุกท่าน(รองนายกเทศมนตรี) เรื่องของภาษีที่ดิน เราจะมีด้วยกันสองรูปแบบครับ คือที่ดินที่ใช้ประโยชน์และ

ที่ดินว่างเปล่า ซึ่งราคาภาษีที่ดินจะแตกต่างกันครับ

นางสาวนูรลีนา ยูนุสวังษา มีท่านสมาชิกท่านผู้ใดจะอภิปรายอีกหรือไม่ค่ะ หากไม่มี ขอมติจากที่(ประธานสภาเทศบาล) ประชุมสภาเทศบาล ท่านใดอนุมัติให้จ่ายขาดเงินสะสม เพื่อขอคืนเงินค่าภาษี

ที่ดินและสิ่งปลูกสร้าง ตามที่ผู้บริหารเสนอ ขอให้ยกมือค่ะ

มติที่ประชุม อนุมัติให้ขออนุมัติจ่ายขาดเงินสะสม เพื่อขอคืนเงินค่าภาษีที่ดินและสิ่ง

ปลูกสร้าง จำนวน 17 เสียง

 ไม่อนุมัติ - เสียง

 งดออกเสียง 1 เสียง

**ระเบียบวาระที่ 6** **เรื่อง อื่นๆ (ถ้ามี)**

นางสาวนูรลีนา ยูนุสวังษา ขอเชิญนายกเทศมนตรีค่ะ

(ประธานสภาเทศบาล)

นายซันตารา นูซันตารา เรียนท่านประธานสภาเทศบาล สมาชิกสภาเทศบาลผู้ทรงเกียรติทุกท่าน(นายกเทศมนตรี) ทางเทศบาลจะมีการจัดงานวันเด็กประจำปี 2567 ซึ่งเป็นงานใหญ่กว่าทุกปี

โดยจะจัดที่สนามกีฬาและกาแลตาบาเป็นครั้งแรก โดยจะมีการประชาสัมพันธ์เชิญชวนให้คนมาเที่ยวงาน ซึ่งการจัดงานที่กาแลตาบา เนื่องจากเป็นสถานที่ที่มีวิวทิวทัศน์ที่สวยงาม สามารถมองเห็นฝั่งประเทศมาเลเซียได้อย่างชัดเจนครับ

นางสาวนูรลีนา ยูนุสวังษา ขอบคุณค่ะ ขอแจ้งเกี่ยวกับโครงการพัฒนาศักยภาพบุคลากรภายใน

(ประธานสภาเทศบาล) องค์กรประจำปีงบประมาณ 2567 ซึ่งกลุ่มเป้าหมายของเราจะจัดอบรมให้แก่คณะผู้บริหารสมาชิกสภาเทศบาล พนักงานเทศบาล ลูกจ้างประจำ และพนักงานจ้าง ในวันที่ 22-23 ธันวาคม 2566 ณ ห้องประชุมตาบา เทศบาลเมืองตากใบ จึงแจ้งมาเพื่อทราบและเข้าร่วมโครงการอบรมโดยพร้อมเพรียงกันนะคะ

 ขอบคุณค่ะ มีท่านสมาชิกสภาเทศบาลจะนำเสนอเรื่องใดอีกหรือไม่ หากไม่มี ดิฉันขอขอบคุณท่านนายกเทศมนตรี คณะผู้บริหาร สมาชิกสภาเทศบาล และ ผู้ร่วมประชุมทุกท่านที่มาร่วมประชุมในวันนี้ หากไม่มีอะไร ดิฉันขอปิดการประชุมค่ะ

 ปิดการประชุมเวลา ๑๖.๓0 น.

กาญจนา รอฮิม

 (ลงชื่อ) .......................................... ผู้จดรายงานการประชุม
 (นางสาวกาญจนา รอฮิม)
 หัวหน้าฝ่ายอำนวยการ

คมน์อิชณน์ จันทร์ทองงงค์ วีระวัฒน์

 (ลงชื่อ) *.............................................* ผู้ตรวจรายงานการประชุม
 (นายคมน์อิชณน์ จันทร์ทอง)
 ปลัดเทศบาลเมืองตากใบ
 เลขานุการสภาเทศบาลเมืองตากใบ

 คณะกรรมการตรวจรายงานการประชุมได้ตรวจสอบรายงานการประชุมถูกต้อง

อาเฟนดี บินปูเต๊ะ

 (ลงชื่อ) .............................................. ประธานคณะกรรมการ
 (นายอาเฟนดี บินปูเต๊ะ)

มะทรามี เจ๊ะเลาะ

 (ลงชื่อ) ........................................... กรรมการ
 (นายมะทรามี เจ๊ะเลาะ)

กามารูเด็ง มูดอ

 (ลงชื่อ) .............................................. กรรมการ
 (นายกามารูเด็ง มูดอ)

เดนอัสรี อูเซ็ง

 (ลงชื่อ) .............................................. กรรมการ
 (นายเดนอัสรี อูเซ็ง)

อาเร๊ะ มาน๊ะ

 (ลงชื่อ) .............................................. เลขานุการคณะกรรมการ (นายอาเร๊ะมาน๊ะ)